Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: a 7/2000. (IV. 7.) OM rendelethez
Paragraph Index: 89

5. A képzés főbb tanulmányi területei Az ismeretkörök és arányaik: — a Föld globális folyamatai (szaktudományos alapozás), 100 tanóra, — a környezetvédelem tudományos alapjai (környezettudományok), 100 tanóra, amiből legalább 20% gyakorlat, — az emberiség globális problémái, megoldási lehetőségek (humánökológia), 200 tanóra, amiből legalább 20% gyakorlat. Komplex terepgyakorlat, legalább 40 óra. A Föld globális folyamatai, az emberiség globális problémái: az élet mint globális folyamat, az éghajlat, mint rendszer, biogeokémiai ciklusok. A globális folyamatok kölcsönhatásrendszere. Az emberi tevékenység globalizálódása, ennek hatása a geoszféra-bioszféra alapfolyamataira: globális problémák. A szaktudományok, a környezettudományok, a humánökológia összefüggései, funkciójuk a globális problémák megértésében és a kiútkeresésben. Természetvédelem, környezetvédelem, egészségvédelem. Nemzetközi egyezmények. A bioszféra evolúciója. Biodiverzitás, diverzitás és stabilitás. A biodiverzitás dinamikája. Biodiverzitás egyezmény. Populációs alapjelenségek. A populációs kölcsönhatások. A kompetició és a niche. Populációdinamika, a populációméret szabályozása. Túlélési görbék. Az élőlényközösségek szerveződése, a társulások alaptípusai. Cönológiai alapjelenségek. Magyarország jellemző növénytársulásai. A társulások struktúrája és működése. Trofikus struktúra. Szukcessziós változások. Az ökológia rendszerek stabilitása, a degradáció és az eutrofizáció. A biológiai produkció, a produkciót korlátozó tényezők. Magyarország ökológiai potenciálja. Az anyagforgalom és az energiaáramlás. A Föld biom típusai és vegetációövei. Magyarország élőhely típusai. Veszélyeztetett élőhelyek és az élőhely védelem alapjai. A tájvédelem természetvédelmi vonatkozásai. Védett fajok és kultúrfajták. Rendszerszemléletű természetvédelem: az élőlényközösségek stabilitásának, sokféleségének és produktivitásának fenntartása. Ökológiai folyosók. A környezetileg érzékeny területek. Az ökológiai indikáció elve és gyakorlati alkalmazása. A környezetminőség fogalmának ökológiai értelmezése. Ökológiai hatásvizsgálatok. Ökológiai hálózat. A környezetterhelés biológiai indikátorai, a jelző és mérő élőlények. Biológiai monitoring rendszerek, rövid és hosszú távú monitoring. A környezetkémia alapjai. Szerves mikroszennyezők, xenobiotikumok környezetkárosító hatásai. A víz mint élettér. A vízi életközösségek. A víz körforgása, felszíni, felszín alatti vizek. A vízminőség és a vízminőség-védelem. Vízgazdálkodás, ivóvíz-előállítás, szennyvízkezelés. Talajképződés, talajtípusok. Talajpusztulás, talajvédelem. A károsodott területek helyreállítása. A légkör szerkezete, összetétele, folyamatai. Levegőszennyezés, levegőminőség-vizsgálatok. A levegőtisztaság-védelem eszközrendszere és szabályozási lehetőségei. Az éghajlat mint rendszer, klímaváltozások a múltban és a jelenben. Az ipar környezetkárosító hatásai. A hagyományos és nukleáris energiaipar szennyezései és hulladékai. Természetbarát technológiák. A zaj, a rezgés és a közlekedés okozta környezeti károk és elhárításuk. A mezőgazdaság és az élelmiszeripar környezetkárosító hatásai. Biogazdálkodás. A felszín alatti folyamatok (tározódás, mozgás) sajátosságai, földtani környezetszennyezés. A felszín alatti régió megismerésének lehetőségei. 2000/31. szám A bányászat és a rekultiváció, valamint az általános terület-rehabilitáció környezetföldtani, geográfiai, ökológiai vonatkozásai. Hulladékok. A hulladékelhelyezés földtani, hidrológiai, fizikai, kémiai, biológiai összetevői. Veszélyes hulladékok. Hulladékgazdálkodás. A környezetállapot felmérése, a környezet minősítése (szabványok, határértékek), hatástanulmány, hatásvizsgálat, tesztelési eljárások, az adatok kiértékelése. Környezeti kockázat elemzés, döntés-előkészítés, döntéshozatal. A fenntarthatóság ökológiai, ökonómiai értelmezése. A gazdaság ökologikus működésének gazdasági, technológiai, jogi, politikai, etikai összetevői. A fenntarthatóság és a jövő. Ökológiai és nevelésorientáció az antropológiában. Az ember mint bioszociális lény. Humánspecifikus interakciók: a manipulatív és a kommunikatív tevékenység. A környezeti nevelés biológiai és társadalmi alapjai. A Homo sapiens biológiai kapacitása (genetikai, fenotípusos kapacitás), ennek manifesztumai: egészség, alkotóképesség, értékrend. Az egyedfejlődés kritikus korszakai: a normális-optimális fejlődés biológiai-társadalmi összetevői, a károsodások megelőzésének lehetőségei. A fenntartható társadalom antropológiai, etikai összetevői. Az immunrendszer mint a külső és a belső környezet egyensúlyának fenntartója. Természetes és szerzett immunitás, túlérzékenységi reakciók: a környezet és az allergiás reakciók. Örökletes és szerzett immundeficienciák. Pszichoszomatikus betegségek. Környezet-egészségügyi hatásvizsgálat. A környezeti ártalmak megelőzése.

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes